Таксама кожны месяц у СПЦ запраша­юць падлеткаў свайго раёна (школьнікаў, навучэнцаў іншых устаноў, якія маюць схільнасць да супрацьпраўных паводзін) на прафілактычныя сустрэчы з удзелам хлопцаў, якія ўжо знаходзяцца на ўліку ў аддзеле прафілактыкі і комплекснай рэабілітацыі, прадстаўнікоў грамадскіх арганізацый. Тут паказваюць відэаролікі з сацыяльнай рэкламай, якія рыхтуюць спецыялісты аддзела. Ролікі бываюць непрыемнымі, нават страшнымі, калі, скажам, тычацца наркаманіі, але прывычнымі сродкамі на сучасную моладзь уздзейнічаць немагчыма, упэўнены спецыя­лісты. І, канечне, працуюць з падлеткамі псіхолагі. Эфект ад усіх мер у сукупнасці (а разлічаны яны на год) з’яўляецца нават і за больш кароткі тэрмін — бяруцца за розум і падлеткі, і бацькі.